ทิสโก้ออก2กองใหม่รับดอกเบี้ยลด-หุ้นตก
บลจ.ทิสโก้ รับกระแสดอกเบี้ยนโยบายลด เสิร์ฟกองทุนตราสารหนี้ พ่วงหากำไรหุ้นจีน สำหรับคนชอบเสี่ยงชูทริกเกอร์ ฟันด์ลงทุนหุ้นไทย
12 มี.ค. 2558

บลจ.ทิสโก้ รับกระแสดอกเบี้ยนโยบายลด เสิร์ฟกองทุนตราสารหนี้ พ่วงหากำไรหุ้นจีน สำหรับคนชอบเสี่ยงชูทริกเกอร์ ฟันด์ลงทุนหุ้นไทย
นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน (บลจ.) ทิสโก้ เปิดเผยว่า หลังจากที่ประชุมคณะกรรมการนโยบายการเงิน ( กนง.) มีมติปรับลดอัตราดอกเบี้ยนโยบายลง 0.25% มาอยู่ที่ 1.75% บลจ.ทิสโก้ จึงเปิดขายกองทุนเปิด ทิสโก้ สเปเชี่ยล โบนัส 6F  เหมาะสำหรับนักลงทุนที่ไม่ต้องการความเสี่ยงสูง แต่ต้องการผลตอบแทนที่ดีกว่าตราสารหนี้หรือเงินฝาก
"กองทุนนี้เป็นกองทุนผสม จะลงทุนในตราสารหนี้คุณภาพดีในประเทศและแบ่งเงิน 25% ลงทุนในหุ้นจีนผ่านกองทุนอีทีเอฟ เพื่อโอกาสรับผลตอบแทนที่ดีจากเศรษฐกิจจีนที่ฟื้นตัวแข็งแกร่ง"นายสาห์รัช กล่าว
นอกจากนี้กองทุนมีนโยบายป้องกันความเสี่ยงด้านอัตราแลกเปลี่ยน ไม่น้อยกว่า 90% ของมูลค่าทรัพย์สินที่ลงทุนในต่างประเทศ โดยเสนอขายครั้งเดียว ตั้งแต่วันนี้ – 18 มี.ค.2558 มูลค่าจองซื้อขั้นต่ำครั้งแรก 5,000 บาท มูลค่าโครงการ 1,000 ล้านบาทสำหรับอายุของกองทุนประมาณ 1 ปี หรือสามารถยกเลิกกองทุนก่อนครบกำหนดโครงการ หากหน่วยลงทุนมีมูลค่ามากกว่าหรือเท่ากับ 10.60 บาท หรือ 6% ณ วันทำการใด
นายสาห์รัช กล่าวว่า นักลงทุนที่รับความเสี่ยงได้มากขึ้น บลจ.ทิสโก้ ยังเสนอขายกองทุน “กองทุนเปิด ทิสโก้ ไทย อิควิตี้ ทริกเกอร์ 8% #19” มูลค่าโครงการ 1,000  สำหรับนักลงทุนรับความเสี่ยงได้สูง หลังหุ้นไทยปรับฐาน เป้าหมายเลิกโครงการ 8% ใน 8 เดือน เสนอขายครั้งเดียว ตั้งแต่วันนี้ – 16 มี.ค.2558 มูลค่าจองซื้อขั้นต่ำครั้งแรก 5,000 บาท